Tommy Seebach

Tommy Seebach Mortensen (1949–2003) var en populær dansk musiker, sanger, pianist og produsent. Han er kjent som frontfigur i bandet Sir Henry and his Butlers og for sine mange bidrag i Dansk Melodi Grand Prix som han vant tre ganger. Han var far til musikerne Nicolai Seebach og Rasmus Seebach. Han døde i 2003 og er gravlagt på Frederiksberg Ældre Kirkegård.

 Bakgrunn 
Som 14-åring startet han sin musikalske karriere med sitt eget band The Colours. De neste årene spilte han i en rekke ulike band på klaver og keyboard og gikk under navnet «Boogie-Woogie-Tommy». I 1965 ble han medlem i rockebandet Sir Henry and his Butlers, der han skrev flere av gruppens hits, blant andre «Monkey's in Wood» fra 1969.Tommy Seebach – Den Store Danske I 1975 innledet han sin solokarierre etter å ha oppnådd voldsom popularitet i Sir Henry and his Butlers. Han fortsatte innen rockemusikken, men gjorde også flere instrumental- og vokalinnspillinger innen pop. Han ble godt hjulpet frem i radio- og tv-programmer av kameraten Jørgen de Mylius og leverte en rekke vignettsanger til radio og tv. Hans første soloalbum Wheels kom ut i 1975.

I en periode var han innspillingssjef for EMI i Danmark og medansvarlig for en rekke musikkutgivelser, blant annet med duoen Laban, Jens Brixtofte, M.K.T og The Lollipops, MAGIC en lokal popgruppe fra Herlev samt Made in Denmark.

 Dansk Melodi Grand Prix 
Tommy Seebach deltok åtte ganger i det danske Melodi Grand Prix og vant konkurransen tre ganger. Tekstene skrev han sammen med Keld Heick. Utover i 1980-årene fikk han kallenavnet «Kongen av Dansk Melodi Grand Prix» på grunn av sine mange deltakelser.

 1979 – «Disco Tango» (1. plass)
 1980 – «Bye-Bye» (sunget av Lecia & Lucienne, 7. plass)
 1981 – «Krøller eller ej» (i duett med Debbie Cameron, 1. plass)
 1982 – «Hip hurra det' min fødselsdag» (2. plass)
 1984 – «Pyjamas for to» (4. plass)
 1985 – «Det' det jeg altid har sagt» (2. plass)
 1987 – «Det' gratis» (4. plass)
 1993 – «Under stjernerne på himlen» (1. plass)

 Eurovision Song Contest 
Seebachs første deltakelse i Eurovision Song Contest var i 1979 med sangen «Disco Tango». Sangen ble en kjempehit hjemme i Danmark, men fikk også en viss suksess i Europa etter konkurransen. Han endte på en sjetteplass, Danmarks beste plassering siden seieren i 1963. To år senere, i 1981, deltok han igjen med «Krøller eller ej», som han sang med Debbie Cameron. Sangen endte på delt ellevteplass. Han deltok siste gang i 1993, med sangen «Under stjernerne på himlen». Sangen ble populær i Danmark, men ble bare nummer 22 av 25. Den svake plasseringen gjorde at Danmark ikke var kvalifisert til konkurransen året etter.

Plasser i Eurovision Song Contest:
 1979 – 6 av 19, 76 poeng
 1981 – 11 av 20, 41 poeng
 1993 – 22 av 25, 9 poeng

 Etter Melodi Grand Prix 
I 1989 fikk Tommy Seebach en stor hit med sangen «Du skælder mig hele tiden ud» som han sang sammen med Annette Heick. Hiten ble fulgt opp av to singler og et julealbum.

I 1999 fikk han et comeback med discoversjonen av «Krøller eller ej» som han ga ut sammen med et samlealbum. Han turnerte på danske diskoteker, der han nærmest oppnådde kultstatus blant publikummet som kunne huske sangene hans fra sin barndom. I årene før han døde, underholdt Seebach i Bakkekroen på Dyrehavsbakken, der han jobbet som musikalsk sjef.

 Privatliv og død 
miniatyr|Seebachs gravstein på Frederiksberg Ældre Kirkegård.
Tommy Seebach var gift med Karen, og paret fikk barna Nicolai, Rasmus og Marie. Ekteparet gikk fra hverandre rundt årtusenskiftet, på grunn av Seebachs stadig mer omfattende alkoholmisbruk. De to opprettholdt imidlertid kontakten frem til hans død.   

Seebachs alkoholmisbruk startet for alvor i 1980-årene og fortsatte i 1990-årene. Misbruket var så ille at Danmarks Radio kviet seg for å bruke Seebach i tv-sendinger. Blant annet måtte han sende inn sangen «Under stjernerne på himlen» tre år på rad, før kringkasteren aksepterte den til Melodi Grand Prix. Årsaken var ikke sangen, men at Danmarks Radio fryktet at Seebach ville opptre beruset og «lage skandale». 

Mandag 31. mars 2003 kollapset Seebach på vei opp en bakke på jobb på Dyrehavsbakken. Han døde på vei til sykehuset, 53 år gammel. Hans tidlige død tilskrives i stor grad hans flere år med omfattende alkoholforbruk. Han er begravet på Frederiksberg Ældre Kirkegård.

 Ettermæle 
I flere år etter hans død var det stillhet i Danmark omkring musikeren. I 2007 oppsto imidlertid en bølge som gjorde musikken hans populær igjen. Bølgen startet med at en gammel musikvideo fra Shadows-nummeret «Apache», med indeholdende en ung Louise Frevert, oppnådde kultstatus på YouTube. 

I 2009 fikk sønnen Rasmus Seebach sitt store gjennombrudd, blant annet med låten «Natteravn», og dette førte til økt interesse rundt Tommy Seebach. I 2010 ble det laget en dokumentarfilm, Tommy,Tommy Seebachs liv bliver til film – iBYEN.dk om hans liv. Samme år ble det gitt ut en biografi og en samle-CD med alle Seebachs originale verker samt en rekke ikke tidligere utgitte sanger. I 2017 ble det oppført en musikal om Tommy og Rasmus under navnet Seebach på Fredericia teater. Musikalen inneholder musikk bra både far og sønn Seebach og ble så populær at teateret måtte sette opp flere forestillinger. Musikalen ble senere satt opp i Aarhus, der den ble den mest sette musikalen i byen gjennom tidene.

 Diskografi 
Oversikt over Seebachs album og singler:

 Soloalbum 

 1975: Wheels
 1976: Lucky Guy
 1977: Tommygum
 1979: Disco Tango
 1981: Love on the Line (som Tommy Seebach feat. Debbie Cameron)
 1983: Den med gyngen
 1983: Tommy Seebach Instrumental
 1986: Pop-korn
 1989: Tommy Seebach 
 1993: Under stjernerne på himlen (som Tommy Seebach Band)
 1993: Instrumental Megahits 1
 1994: Instrumental Megahits 2

 Samlealbum 
 1989: Glædelig jul
 1993: Tommy Seebach – Volume 1
 1993: Tommy Seebach – Volume 2
 1999: 15 sprøde fra Tvebach
 2004: 100 Go'e Med Tommy Seebach
 2007: Hip Hurra
 2007: Glade jul (album)
 2009: For fuld musik: Det bedste med Tommy Seebach
 2010: Komplet & rariteter: De samlede værker
 2010: Musik fra filmen Tommy – utgitt som en del af deluxe-utgaven av DVD-en fra samme år

 Med Sir Henry and his Butlers 
 1967: Camp

 Med Los Valentinos 
 1974: In Action

 Solosingler 
 1973: «Promises»/«By the Way»
 1974: «Boom Boom Boom»/«Don't Blame Me»
 1975: «The King of Rock 'n' Roll»/«Rock, Rock & Rock»
 1975: «Wheels»/«Lesson One»
 1976: «Lucky Guy»/«Wouldn't It Be So Nice»
 1976: «I'm in Love»/«Play Me a Love Song»
 1977: «Tommygum Rock 'n' Roll Show»/«Yes or No»
 1977: «Apache»/«Bubble Sex»
 1979: «Disco Tango»/«Disco Tango» (engelsk versjon)
 1979: «Copenhagen» (Som Seebach Band feat. Debbie Cameron og Lecia & Lucienne)/«Boogie-Woogie Rendez-Vous» (som Seebach Band)
 1980: «Smiling Turntable» (som Seebach Band feat. Debbie Cameron)/«Mirror Mirror» (som Seebach Band feat. Debbie Cameron)
 1980: «I See the Moon» (Duet med Debbie Cameron)/«Stuck on You» (Duet med Debbie Cameron)
 1981: «Hit»/«Love on the Line»
 1981: «Krøller eller ej» (duett med Debbie Cameron)/«Jeg en gård mig bygge vil» (Debbie Cameron)
 1981: «Straight or Curly Hair» (duett med Debbie Cameron)/«Tiger»
 1981: «Telebox»/«Telebox» (tv-versjon)
 1982: «Hip hurra, det' min fødselsdag» (som Tommy Seebach & Seebach Band) (med Vivian Johansen)/«Ta' mig med»
 1982: «100.000.000 tak» (som Mick & Seebach Band)/«Kvinde»
 1983: «Snorkel og gummitæer»/«Andeby»
 1983: «Du' det dejligste»/«Vil du, tør du, ka' du eller hvad?»
 1984: P«yjamas for to»/«Morgen»
 1985: «Heldig fyr (Det' det jeg altid har sagt)»/«Humbug»
 1986: «Klø mig lidt på ryggen»/«Tak for i nat, skat»
 1986: «Der var en gang en julenat»/«Hvornår bli'r det jul?» (Søren Bundgaard)
 1987: «Det' gratis»/«Endnu»
 1988: «Er du kvik?» (med Birthe Kjær, Kirsten og Søren (alias Hot Eyes) og Keld & Hilda Heick)/«Er du kvik?»
 1989: «Hvad venter du på?»/«Helt alene hver for sig»
 1989: «Du skælder mig hele tiden ud» (Duett med Anette Heick)/«Stop»
 1989: «Vi ønsker jer alle en glædelig jul» (Duet med Anette Heick)/«Juleknus og juleknas»
 1990: «En lille stribe solskin»/«Du skal ikke tro på noget»
 1991: «Feliz Navidad» (som Tommy Snebachs Nisseband)/«Vi ønsker jer alle en glædelig jul»
 1993: «Under stjernerne på himlen» (promosingel)
 1998: «Krøller eller ej '98» (duett med Debbie Cameron)
 1999: «Skru' volumen op» (som G-Bach (Nicolaj og Rasmus Seebach) og Julie Rugaard og Senior (Tommy Seebach) på piano)

 DVD-er 
 2010: Tommy – En film om Tommy Seebach
 2010: Tommy – En film om Tommy Seebach (Deluxe Edition, inkluderte en CD)

 Trivia 
 Han og duoen Hot Eyes er de eneste artistene som har vunnet Dansk Melodi Grand Prix tre ganger.

 Referanser 

 Eksterne lenker 



 Tommy Seebach - dansk Melodi Grand Prixs ukronede konge – NRK TV

Kategori:Danske musikere
Kategori:Eurovision Song Contest-deltakere for Danmark
Kategori:Vinnere av Dansk Melodi Grand Prix
Kategori:Personer fra København
Kategori:Deltakere i Eurovision Song Contest 1993
Kategori:Deltakere i Eurovision Song Contest 1981
Kategori:Deltakere i Eurovision Song Contest 1979